కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ధోనీలా నేను బాదలేను.. టైమింగే నా బలం: రోహిత్
శ్రీలంకతో జరిగిన తొలి వన్డేలో అటు బ్యాట్స్‌మెన్‌గా, ఇటు కెప్టెన్‌గా విఫలమైన రోహిత్ శర్మ.. రెండో వన్డేలో తానేంటో నిరూపించుకున్నాడు. భారత్‌కు తానెంత విలువైన ఆటగాడినో మరోసారి చాటిచెప్పాడు.
TNN | Updated:
Dec 14, 2017, 04:19PM IST
శ్రీలంకతో జరిగిన తొలి వన్డేలో అటు బ్యాట్స్&zwnj;మెన్&zwnj;గా, ఇటు కెప్టెన్&zwnj;గా విఫలమైన రోహిత్ శర్మ.. రెండో వన్డేలో తానేంటో నిరూపించుకున్నాడు. భారత్&zwnj;కు తానెంత విలువైన ఆటగాడినో మరోసారి చాటిచెప్పాడు. శ్రీలంక బౌలర్ల ధాటికి ధర్మశాలలో ఘోరంగా విఫలమైన భారత బ్యాట్స్&zwnj;మెన్.. అదే లంక బౌలింగ్&zwnj;ను మొహాలీలో తుత్తునియలు చేశారు. ముఖ్యంగా రోహిత్ శర్మ ఆకాశమే హద్దుగా చెలరేగిపోయాడు. వన్డే కెరీర్&zwnj;లో మూడో డబుల్ సెంచరీ సాధించి సరికొత్త రికార్డును నెలకొల్పాడు. దీంతో శ్రీలంకపై 141 పరుగుల తేడాతో భారత్ భారీ విజయం సాధించి టైటిల్ పోరులో నిలిచింది. విశాఖలో అమీతుమీ తేల్చుకునేందుకు సిద్ధమైంది. భారత్, శ్రీలంక జట్ల మధ్య మూడో వన్డే ఆదివారం విశాఖపట్నంలో జరగనుంది.
ఇదిలా ఉంటే మొహాలీలో రెండో వన్డే అనంతరం బీసీసీఐ టీవీ కోసం రోహిత్ శర్మను కోచ్ రవిశాస్త్రి మైదానంలోనే ఇంటర్వ్యూ చేశారు. రవిశాస్త్రి అడిగిన పలు ప్రశ్నలకు రోహిత్ సమాధానం చెప్పాడు. ధర్మశాలలో చేసిన తప్పును పునరావృతం చేయకూడదని మనసులో అనుకున్నట్లు రోహిత్ వెల్లడించాడు. &lsquo;నన్ను శ్రీలంక బౌలర్లు ఔట్ చేస్తే తప్ప నాకు నేనుగా వికెట్ పారేసుకోకూడదని అనుకున్నాను. వీలైనంత ఎక్కువసేపు బ్యాటింగ్ చేయాలని నిర్ణయించుకున్నాను. ఇక్కడ వికెట్ చాలా బాగుంది. ఔట్&zwnj;ఫీల్డ్ కూడా చాలా ఫాస్ట్&zwnj;గా ఉంది. నిలకడగా ఆడాలని నాకు నేనే చెప్పుకున్నాను. అనుకున్నట్టుగానే క్రీజులో నిలబడ్డాను&rsquo; అని రోహిత్ తన బ్యాటింగ్ గురించి వివరించారు.
ఓపెనింగ్ వికెట్&zwnj;&zwnj;కు శిఖర్ ధావన్&zwnj;తో కలిసి నెలకొల్పిన 115 పరుగుల విలువైన భాగస్వామ్యం గురించి రోహిత్ మాట్లాడుతూ.. &lsquo;నేను, శిఖర్ స్ట్రైక్&zwnj;ను రొటీన్ చేయడం చాలా ముఖ్యం. బౌలర్ ఆరు బంతులను ఒకే బ్యాట్స్&zwnj;మన్&zwnj;కు వేయనివ్వకుండా చేయాలనుకున్నాం. దానికి అనుగుణంగానే లెఫ్ట్-రైట్ కాంబినేషన్&zwnj;తో స్ట్రైక్&zwnj;ను రొటేట్ చేశాం. ఈ విషయంలో మా ట్రైనర్ బసుకు ధన్యవాదాలు. జట్టు కోసం ఆయన చాలా కష్టపడుతున్నారు. టైమింగ్ ప్రకారం బంతిని అంచనా వేయడమే నా బలం. బంతి టైమింగ్&zwnj;ను అంచనా వేసి ఆడతాను. ఎం.ఎస్.ధోనీ, క్రిష్ గేల్ వంటి ఆటగాళ్లలా బలంగా బాదలేనని నాకు తెలుసు. అంత ఎక్కువ పవర్ నాలో లేదు కానీ టైమింగ్ ఉంది. అదే ఇక్కడ నేను పాటించాను&rsquo; అని రోహిత్ చెప్పుకొచ్చాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.